《读昌黎与孟简书作》
宋代·林希逸

学能害道义当排，深浅还须究竟来。动静理如双转毂，危微心竟两俱灰。

俟之不贰知天矣，逝者如斯叹水哉。却笑留衣韩十八，羡人明识外形骸。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。